Ola, Monchinho:

A parroquia de Reiriz, no concello de Samos, ten 3 lugares: Aián, Reiriz e Veiga.

Veiga aparece como "A Veiga" en diferentes mapas e bases de datos, como o Nomenclátor da Xunta e o IGE, por poñer dous exemplos. Pero é un erro. De sempre e localmente coñécese por Veiga, sen o "A".

Asemade, podes ver que os sinais indicadores de dirección din sempre Veiga, e non "A Veiga". Dous exemplos:

1. Sinal indicador de dirección a Veiga e a Reiriz, na estrada LU-633, á altura de Aián [1].

2. Sinal indicador de dirección a Veiga, á altura da fonte de Reiriz, no lugar de Reiriz [2].

En OpenStreetMap mapeamos o que hai sobre o terreo [3], con prioridade sobre o que apareza noutros mapas ou bases de datos, sexan estas oficiais ou non, e que poden estar erradas, como é o caso.

Pola mesma razón, a ponte de Veiga é 'de Veiga', non "da Veiga".

Xa correxín os nomes deses dous obxectos: https://www.openstreetmap.org/changeset/158932223

Por favor: discute aquí calquera dúbida antes de re-editar novamente eses obxectos.

[1] https://commons.wikimedia.org/wiki/File:Indicaci%C3%B3n_Reiriz_e_Veiga.jpg

[2] https://commons.wikimedia.org/wiki/File:Indicaci%C3%B3n_direcci%C3%B3n_Veiga.jpg

[3] https://wiki.openstreetmap.org/wiki/ES:Buenas_pr%C3%A1cticas#Mapear_lo_que_hay_sobre_el_terreno